
2026. évi

PÁLYÁZATI FELHÍVÁS
A III. KERÜLETBEN LAKÓ

JÓ TANULÓ ÉS JÓ SPORTOLÓ DIÁKOK

2026/2027. TANÉVBEN TÖRTÉNŐ TÁMOGATÁSÁRA

A pályázat kiírója és bonyolítója: Budapest Főváros III. Kerület
Óbuda-Békásmegyer Önkormányzat megbízásából az
Esernyős Óbudai Kulturális és Sport Nonprofit Kft.

A pályázat célja: Segíteni, támogatni azokat a diákokat, akik a tanulás
és az egészséges életmód, sportolás összhangját kiemelkedő módon gyakorolják,
így példaképekké válhatnak tanuló társaik részére,
ösztönözve őket hasonló célok elérésére.
Pályázati feltételek:
Támogatásra az a diák pályázhat, aki együttesen megfelel az alábbi feltételeknek:
· A pályázat benyújtásának napján III. kerületi lakcímmel rendelkezik,

· 
· 2025/2026. tanév végén a 6., 7., 8., 9., 10. vagy 11. évfolyamos tanulmányi eredményének átlaga – a magatartás és szorgalom jegyek kivételével számítva – egy tizedesjegy értékre levágva (kerekítés nélkül) elérte a 4.0 átlagot,
· 2025. szeptember 30. – 2026. szeptember 30. 
közötti időben rendszeres sportolás mellett elért sporteredménnyel rendelkezik.
a) A benyújtott pályázatban kizárólag a Nemzetközi Olimpiai Bizottság által elismert egyéni és csapat sportoknak a 2028. évi nyári Olimpiai és Paralimpiai Játékok,
a 2030. évi téli Olimpiai és Paralimpiai Játékok (összesen legalább 20 fő), valamint a 2029. évi Világjátékok (legfeljebb 10 fő) programján szereplő szakágaiban elért
1-6. helyezések értékelhetők az alábbi sporteseményeken:
· Olimpiai, Paralimpiai és Ifjúsági Olimpiai Játékok, Világjátékok,
· korosztályos és felnőtt világ- és Európa-bajnokság, illetve -kupa*,
· korosztályos és felnőtt országos bajnokság, nemzeti bajnokság, magyar bajnokság, illetve magyar kupa**,
· Országos Diákolimpiai Döntő.
*A világ- és Európa-kupák esetén kritérium, hogy az adott verseny szerepeljen a szervező nemzetközi sportági szövetség versenynaptárában.

**Országos, nemzeti vagy magyar (korosztályos) bajnokságnak vagy magyar kupának az tekinthető, amelyet az illetékes országos sportági szakszövetség, sportági szövetség vagy fogyatékosok sportszövetsége a vonatkozó versenykiírásban, illetve versenyszabályzatban Országos, Nemzeti vagy Magyar Bajnokságnak vagy Magyar Kupának rögzít. Több fordulóból álló versenysorozat esetén a fordulók lezárását követően megállapított végeredménnyel lehet pályázni, ebben az esetben a végeredmény megállapításának/kihirdetésének a dátuma a pályázati időtartamba kell, hogy essen.


A sporteredményeket hitelesítteteni szükséges a verseny típusának megfelelő szervezettel (ld. 1. és 2. számú melléklet). Hitelesítésre azon szervezetek jogosultak, melyeket a 2004. évi I. törvény a sportról országos sportági szakszövetségként, sportági szövetségként vagy fogyatékosok országos sportszövetségeként határoz meg.
Pályázati támogatás:

A pályázati támogatás a 2026. szeptember 1. és 2027. június 30. közötti időszakra vonatkozik
.
 Az elnyerhető pályázati támogatás összege 10 hónapon keresztül havi 12.000,- Ft/fő (összérték 120.000,- Ft/fő), mely egy összegben kerül folyósításra.
 Az ehhez kapcsolódó adó és járulék vonzatot a pályázat kiírója vállalja.
Pályázati támogatást elnyerhetők száma 30 fő, melyből maximum 10 fő a Világjátékok programján lévő, nem olimpiai sportágakban elért eredmények alapján támogatható.
A támogatást elnyert 30 fő pályázón kívül további 20 fő arra érdemes elismerő oklevélben részesül.
Pályázat benyújtásának módja:



A pályázat beérkezési határideje: 2026. október 30.
A pályázatot a pályázati lap (az értékelési számítási módot is tartalmazza tájékoztató jelleggel) hiánytalan és pontos kitöltésével, az azon megjelöltek együttes aláírásával, bélyegzőlenyomatával igazoltan, a szükséges mellékletek csatolásával lehet benyújtani, melyre az alábbi módokon van lehetőség:

· elektronikus úton, a sport@esernyos.hu e-mail-címen,
személyesen, papír alapon az Esernyős Nonprofit Kft. szervezői irodájában.
A pályázat kiírója hiánypótlásra nem biztosít lehetőséget.

Pályázat elbírálása:

A pályázat elbírálását követően az Esernyős Óbudai Kulturális és Sport Nonprofit Kft. Sportszakmai Elbíráló Bizottsága a döntésről írásban értesíti a nyertes pályázót az érintett oktatási intézményen és a pályázatban megadott szülői elérhetőségen keresztül.
A pályázattal kapcsolatban információ a sport@esernyos.hu címen kérhető.

�Marad ez az összeg?


�Tavaly okt. 24.

